Pakslae by die huis binnekort onwettigArgieffoto ‘n Nuwe wet word opgestel wat dit onwettig gaan maak vir ouers om hul kinders by die huis pakslae te gee, berig die Sunday Times. “Indien ‘n man sy vrou slaan, is dit ‘n misdaad, maar as ‘n ouer ‘n hulpelose kind slaan, is dit nie onwettig nie,” het Bathabile Dlamini, minister van maatskaplike ontwikkeling, gesê. Sy sê ouers moet verantwoordelikheid neem en hul kinders met behoorlike waardes grootmaak om seker te maak dat hulle nie “hul eie kinders uiteindelik doodmaak” nie. Lyfstraf by skole is in 2006 onwettig verklaar. Die Sunday Times berig dat ouers, onder die wetsontwerp, van aanranding aangekla kan word indien hulle kinders met ‘n plat hand op hul boude slaan of enige ander metode van lyfstraf toedien.\ -SAPA